
מסמך הבהרות מספר 1
מכרז מס' 21/2026 לקבלת שירותי ייעוץ בתחום המחשוב

1. מצ"ב מענה לשאלות ההבהרה שהתקבלו.
1. הוראות מסמך זה מתקנות את האמור במסמכי המכרז והוראותיו גוברות על האמור מסמכי המכרז. כל תיקון לסעיפי המכרז ו/או תשובה לשאלות הניתנת במסמך זה יתקנו/יפרשו/יתייחסו לכל הסעיפים הרלוונטיים שבמסמכי המכרז גם אם הסעיפים הרלוונטיים לא צוינו במסמך זה במפורש;
מסמך זה על נספחיו מהווה חלק בלתי נפרד ממסמכי המכרז ויש לצרפו להצעה כשהוא חתום על ידי המציע

	חברתנו עוסקת מזה שנים רבות במתן שירותי ייעוץ מחשוב, אפיון והטמעת מערכות טכנולוגיות, אוטומציה, בקרה, ניהול תקציבים, פיתוח ממשקים והקמת מערכות מידע עבור רשויות מקומיות, תאגידים וגופים ציבוריים, לרבות ליווי מכרזים ופרויקטים מורכבים בתחומי ניהול ובקרה.
לאחר עיון בתנאי הסף שבסעיפים 5.1–5.4, נבקש לקבל הבהרה ביחס לדרישת הניסיון המבוקש, שכן נוסח התנאים אינו ברור דיו באשר למהות הניסיון הנדרש לצורך עמידה בתנאי הסף.
מחד, מדובר במכרז שעיקרו שירותי ייעוץ מחשוב, פיתוח מערכות אוטומציה, ניהול דיווחים ובקרה תקציבית; מאידך, נוסח תנאי הסף מתייחס באופן ממוקד לתוכניות משרד החינוך ולתוכניות "ציל"ה" ו"ניצנים".
לפיכך נבקש להבהיר:
1. האם לצורך עמידה בתנאי הסף נדרש ניסיון ספציפי בתחום החינוך בלבד ו/או בתוכניות משרד החינוך בלבד?
2. האם ניסיון מוכח בפיתוח והטמעת מערכות מידע, אוטומציה, בקרה תקציבית, ניהול פרויקטים ומערכות דיווח בגופים ציבוריים ורשויות מקומיות בתחומים אחרים, ייחשב כעומד בדרישות הסף?
3. האם עיקר ההתקשרות הינו שירותי ייעוץ ופיתוח מערכות מחשוב, כך שהדגש בתנאי הסף אמור להיות ניסיון טכנולוגי ומערכתי, ולאו דווקא ניסיון מקצועי בתחום החינוך עצמו?
4. נבקש להבהיר האם הדרישה בסעיף 5.1 לניהול תוכניות משרד החינוך בהיקפים של מעל 10 מיליון ₪ הינה תנאי מחייב בפני עצמו, או שניתן להציג ניסיון מקביל בניהול ובקרת פרויקטים ציבוריים בהיקפים דומים גם בתחומים אחרים.
נודה להבהרתכם, זאת על מנת לוודא הגשת הצעה בהתאם לכוונת עורך המכרז ולעקרונות השוויון והתחרות ההוגנת במכרזים ציבוריים.

	מובהר, כי על המציעים במכרז לעמוד במצטבר בכל תנאי הסף הקבועים בסעיף 5 לתנאי המכרז. לאור אופי ומהות השירותים שיידרשו מהזוכה במכרז ובמורכבות הקיימת  במערכות  נדרש, כי לזוכה במכרז יהיה ניסיון והיכרות מוקדמת מוכחת בניהול ופיתוח מערכות עבור פרוייקטים ותוכניות "צילה" ו- "ניצנים" של משרד החינוך עם המערכות הקיימות ברשויות המקומיות בתחום החינוך. מערכות אלה אינן מערכות מחשוב סטנדרטיות אלא מהוות כלי ניהולי ותפעולי המשמש לניהול תקציבים, בקרה על ביצוע וכו', לפיכך נדרש כאמור ניסיון מוקדם בתוכנות אלה.

1. בסעיף 5.1 לתנאי הסף נדרש ניסיון ספציפי בתחום תוכניות משרד החינוך.
2. לצורך כעמידה בתנאי הסף בסעיף 5.1 ייחשב ניסיון בתחום תוכניות משרד החינוך בלבד.
3. עיקר ההתקשרות היא פיתוח מערכות מחשב בדגש על מערכות בתחום החינוך בעירייה. לפיכך נדרש כאמור ניסיון  קודם  בניהול תוכניות "ניצנים" ו – "צילה"  של משרד החינוך.
4. אכן הדרישה בסעיף 5.1 לתנאי הסף מתייחסת לניסיון בניהול תוכניות משרד החינוך.   

